**Základná umelecká škola , Školská 160/3, 076 43 Čierna nad Tisou**

**SMERNICA**

**ÚHRAD ČIASTOČNÝCH NÁKLADOV**

 **SPOJENÝCH SO ŠTÚDIOM**

**podľa § 49 zákona č.245/2008 Z.z.**

**Základná umelecká škola, Školská 160/3, 076 43 Čierna nad Tisou**

**S M E R N I C A**

**ÚHRAD ČIASTOČNYCH NÁKLADOV SPOJENÝCH SO ŠTÚDIOM**

**podľa § 49 zákona č. 245/2008 Z.z.**

|  |  |
| --- | --- |
| Druh predpisu : |  Organizačná smernica |
| Oblasť platnosti : |

|  |
| --- |
| Smernica je záväzná pre všetkých pedagogických zamestnancov zamestnávateľa, pre ekonómku organizácie a pre všetkých zákonných zástupcov žiakov a žiakov školy, ktorí prispievajú na čiastočnú úhradu nákladov spojených so štúdiom v ZUŠ. |

 |
| Spracoval : |  Iveta Antlová, DiS.art. |
| Schválil :  |  Iveta Antlová, DiS.art. riaditeľka školy |
| Dátum účinnosti : |  01.05.2023 |
| Uloženie predpisu : |

|  |
| --- |
| Tento predpis bude uložený na útvare riaditeľa školy a bude zverejnený na internetovej stránke školy  |

 |
| Oboznámenie sa s predpisom : |

|  |
| --- |
| S týmto predpisom boli všetci pedagogickí zamestnanci oboznámení na zasadnutí pedagogickej rady dňa 12.04.2023  |

 |

Riaditeľka Základnej umeleckej školy, Školská 160/3, Čierna nad Tisou podľa § 49 ods. 4 a 5 zákona č. 245/2008 Z. z. o výchove a vzdelávaní (školský zákon) a podľa Všeobecne záväzného nariadenia mesta Čierna nad Tisou č.1/2023 o určení výšky príspevku na čiastočnú úhradu nákladov spojených s činnosťou škôl a školských zariadení v zriaďovateľskej pôsobnosti Mesta Čierna nad Tisou (ďalej len „VZN“), vydáva tento vnútorný predpis, ktorým sa určuje spôsob a termín úhrady príspevku na čiastočnú úhradu nákladov spojených so štúdiom v základnej umeleckej škole.

**Článok 1**

**Základné ustanovenia**

1) Príspevok na čiastočnú úhradu nákladov spojených so štúdiom v základnej umeleckej škole (ďalej len „príspevok“) uhrádza zákonný zástupca žiaka, alebo dospelá osoba, ktorá je žiakom školy.

2) **Individuálnou formou štúdia** na účely tohto predpisu sa rozumie štúdium hudobného nástroja, alebo sólového spevu v hudobnom odbore.

 **Skupinovou formou štúdia** je štúdium vo výtvarnom, tanečnom, alebo literárno-dramatickom odbore.

**Článok 2**

**Určenie výšky príspevku**

|  |  |  |
| --- | --- | --- |
| **Forma štúdia** | **Mesačná platba** | **Platba za polrok** |
|  Prípravné štúdium – individuálne vyučovanie | 5,- € | 25,-€ |
|  Prípravné štúdium – skupinové vyučovanie | 6,- € | 30,- € |
|  Základné štúdium – individuálne vyučovanie | 8,- € | 40,- € |
|  Základné štúdium – skupinové vyučovanie | 6,- € | 30,- € |
|  Ďalší hlavný predmet – individuálne vyučovanie | 15,- € | 75,- € |
|  Ďalší hlavný predmet – skupinové vyučovanie | 10,- € | 50,- € |
|  Obligátny nástroj  | 5,- € | 25,- € |
|  Žiak , ktorý neodovzdal čestné prehlásenie –  individuálne vyučovanie | 40,- € | 200,- € |
|  Žiak, ktorý neodovzdal čestné prehlásenie- skupinové vyučovanie | 25,- € | 125,- € |
|  Štúdium pre dospelých nad 25 rokov –  individuálne vyučovanie | 50,- € | 250,- € |
|  Štúdium pre dospelých nad 25 rokov – skupinové vyučovanie | 35,- € | 175,- € |

**Článok 3**

**Spôsob a termíny úhrady príspevkov**

1 ) Základná umelecká škola, Školská 160/3, Čierna nad Tisou má príjem z úhrad školného od rodičov školy.

2) Žiak, alebo zákonný zástupca žiaka získava informáciu o platbe za štúdium príslušného odboru v ZUŠ spolu s potrebnými údajmi na základe rozhodnutia o určení mesačného príspevku na čiastočnú úhradu nákladov spojených so štúdiom v základnej umeleckej škole.

3) Platby prebiehajú bezhotovostne prevodom na príjmový účet školy číslo IBAN:

SK85 5600 0000 0043 0633 8002 v Prima banke Slovensko bezhotovostne alebo poštovou poukážkou typu RI. Povinným údajom je variabilný symbol - 223002**.** Vspráve pre prijímateľa platca uvedie **priezvisko a meno žiaka,** za ktorého príspevok uhrádza**.**

4) Príspevok sa uhrádza vždy do 10. dňa v mesiaci . Výnimkou je prvá platba v školskom roku, alebo pri začiatku polroka, ktorá sa uhrádza vždy najmenej za dva kalendárne mesiace vopred (napr. do 10. septembra na mesiace september a október). Platbu príspevkov možno uhrádzať aj v iných, ako mesačných splátkach, napr. za celý rok.

5) Centrálnu evidenciu platieb v systéme Edupage vedie ekonómka školy, ktorá vykonáva kontrolu správnosti platieb a dodržiavanie termínov splatnosti a poskytuje v prípade potreby informácie o platbách, preplatkoch, alebo nedoplatkoch.

**Článok 4**

**Odpustenie a výnimky z platenia príspevkov a vyrovnávanie preplatkov**

1) **Sociálna odkázanosť**- Podľa § 49 ods. 6 zákona č. 245/2008 o výchove a vzdelávaní (školský zákon) môže žiak, alebo zákonný zástupca žiaka požiadať o zníženie, alebo odpustenie príspevku z dôvodov sociálnej odkázanosti. Žiadosť sa podáva písomne spolu

s potrebnými dokladmi o poberaní dávok v hmotnej núdzi a príspevkov k dávke v hmotnej núdzi. Žiadosti sa predkladajú riaditeľke školy v každom školskom roku, spravidla na začiatku školského roka .O odpustení príspevku rozhodne zriaďovateľ ZUŠ.

2) **Prerušenie štúdia**- Na základe písomnej žiadosti žiaka, alebo jeho zákonného zástupcu môže riaditeľka školy rozhodnúť o prerušení štúdia v súlade s §5 ods. 5 pís. b) Zákona č. 596/2003 z. z. o štátnej správe v školstve a školskej samospráve, a to zo zdravotných, rodinných, alebo z iných závažných dôvodov. Školné sa neuhrádza za obdobie prerušeného vyučovania trvajúceho najmenej celý mesiac. Ak z týchto dôvodov vznikne za príslušné obdobie preplatok, môže žiak, alebo jeho zákonný zástupca písomne, alebo mailom požiadať buď o vrátenie preplatku, alebo o jeho presunutie do nasledujúceho obdobia.

3) **Predčasné ukončenie štúdia**- Riaditeľka školy môže rozhodnúť o predčasnom ukončení štúdia v zmysle §5 ods. 5 pís. d) Zákona č. 596/2003 Z. z., o štátnej správe a školskej samospráve a podľa § 7 ods. 3 Vyhlášky č. 324//2008 o základnej umeleckej škole. Riaditeľka školy môže rozhodnúť o predčasnom ukončení štúdia na základe písomnej žiadosti žiaka, alebo zákonného zástupcu, a to posledným dňom mesiaca nasledujúcom po mesiaci, v ktorom bola žiadosť o predčasné ukončenie štúdia doručená.

Zákonný zástupca žiaka alebo plnoletý žiak môže písomne požiadať o predčasné ukončenie štúdia. Riaditeľstvo školy môže štúdium predčasne ukončiť posledným dňom mesiaca nasledujúcom po mesiaci, v ktorom bola žiadosť o predčasné ukončenie štúdia predložená. Príspevok na čiastočnú úhradu nákladov spojených so štúdiom sa nevracia.

**Opatrenia a sankcie**

1) V prípade, ak škola neeviduje úhradu príslušného príspevku v termíne splatnosti – do 10. dňa v mesiaci, triedny učiteľ vyzve žiaka, alebo jeho zákonného zástupcu na úhradu najneskôr v deň prvej vyučovacej hodiny v mesiaci, za ktorý mal byť poplatok uhradený. Úhrada bude musieť byť zrealizovaná najneskôr k 20. dňu v tomto mesiaci spolu s platbou na nasledujúci mesiac. Ak nebude dodržaný ani dodatočný termín, škola môže pristúpiť k prerušeniu poskytovania vyučovacích hodín žiakovi a vyzve žiaka, alebo jeho zákonného zástupcu k úhrade nedoplatku doporučenou písomnou upomienkou.

2) Ak nedôjde k úhrade nedoplatku ani po termíne splatnosti určenom v písomnej upomienke, žiak sa nebude môcť zúčastňovať na vyučovaní a na základe uznesenia pedagogickej rady za 1., alebo za 2. polrok príslušného školského roka môže riaditeľka školy rozhodnúť o jeho vylúčení z ďalšieho štúdia.

**Článok 5**

**Záverečné ustanovenia**

Tento vnútorný predpis je záväzný pre všetkých pedagogických zamestnancov zamestnávateľa, pre ekonómku organizácie, pre všetkých zákonných zástupcov žiakov a žiakov školy, ktorí prispievajú na čiastočnú úhradu nákladov spojených so štúdiom v ZUŠ.

 Iveta Antlová, DiS.art.

 Riaditeľka školy

**Základná umelecká škola , Školská 160/3, Čierna nad Tisou**

Svojim podpisom potvrdzujem, že som bol(a) oboznámený(á) s organizačnou smernicou úhrad čiastočných nákladov spojených so štúdiom.

1. Antlová Iveta , DiS.art. ........................................
2. Choma Manuela ........................................

1. Kissová Eva ........................................
2. Jesztrebyová Marta, DiS.art. ........................................
3. Mgr. Nagyová Angelika .........................................
4. Puškášová Lídia, DiS.art. ..........................................
5. Bc. Kázsmér Anna ..........................................

 8. Mgr. Kašková Erika ...........................................

 9. Ing. Szűcsová Iveta ...........................................

 10. Kočiová Rebeka ............................................